** **ОБЩИНСКИ СЪВЕТ - ГРАД РУДОЗЕМ, ОБЛАСТ СМОЛЯН**

**тел: 0306/99199; факс: 0306/99141; e-mail:** [**obsrud@abv.bg**](mailto:obsrud@abv.bg)**;**

***Препис!***

**П Р О Т О К О Л № 22**

На 23.01.2025 г. в залата на Общинския съвет - Рудозем се състоя двадесет и второто извънредно заседание на Общински съвет - Рудозем.

Заседанието бе открито от Председателя на Общински съвет – инж. Венцислав Пехливанов: „Уважаеми дами и господа общински съветници, уважаеми г-н кмете! По присъствен списък, така както ги изброих присъстваме 10 от 13 имаме кворум.

Съгласно присъствения списък:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ПРИСЪСТВИЕ |
| 1. | инж. Венцислав Венциславов Пехливанов | ПРИСЪСТВА |
| 2. | д-р Денис Александров Инджов | ПРИСЪСТВА |
| 3. | Димитър Радославов Мадански | ПРИСЪСТВА |
| 4. | Диан Фиданов Малеков | ПРИСЪСТВА |
| 5. | Николина Ангелова Костадинова | ПРИСЪСТВА |
| 6. | Семир Севдалинов Сираков | ПРИСЪСТВА |
| 7. | Александър Еминов Гюров | ПРИСЪСТВА |
| 8. | Хайридин Хайриев Молабрахимов | ПРИСЪСТВА |
| 9. | Денис Минков Кедиков | ПРИСЪСТВА |
| 10. | инж. Радослав Валентинов Филизов | ОТСЪСТВА |
| 11. | Шукри Асанов Халилов | ОТСЪСТВА |
| 12. | Николай Бисеров Михтарски | ПРИСЪСТВА |
| 13. | инж. Евелин Веселинов Бозов | ОТСЪСТВА |

Ето защо на основание чл. 25 от ЗМСМА и чл. 64, чл.65, както и 94а от Правилника за организацията и дейността на Общински съвет – Рудозем откривам двадесет и второто извънредно заседание. Дневният ред е обявен вчера. Той е само от една точка, а тя е именно *Осигуряване на временен безлихвен заем от Община Рудозем във връзка с окончателно отчитане на проект BG05SFPR002-2.001-0118 „Грижа в дома в община Рудозем“, финансиран по Програма "Развитие на човешките ресурси" 2021-2027. /Вх. № 03/21.01.2025г./* от кмета на Община Рудозем.

Колеги, предлагам да гласуваме дневния ред с вдигане на ръка.

Който е съгласен, моля да гласува! Благодаря Ви!

Общ брой общински съветници:13

Присъствали: 10

Гласували: 10

За: 10

Против: 0

Въздържали се: 0

Дневният ред е приет.

Заседанието протече при следния

***Д Н Е В Е Н   Р Е Д:***

1. *Осигуряване на временен безлихвен заем от Община Рудозем във връзка с окончателно отчитане на проект BG05SFPR002-2.001-0118 „Грижа в дома в община Рудозем“, финансиран по Програма "Развитие на човешките ресурси" 2021-2027. /Вх. № 03/21.01.2025г./*

*Докл.: Кмет на Община Рудозем*

**По първа точка от дневния ред**

Инж. Пехливанов: „Така по точката ако има някой нещо да попита. В противен случай ако няма ще помоля така кмета съвсем на кратко да разясни, понеже е извънредна сесията!“

Инж. Кулевски: „Уважаеми г-н Председател! Уважаеми дами и господа общински съветници! Аз първо искам да Ви благодаря от свое има за това, че се отзовахте на тази покана за извънредна сесия. В докладната доста подробно е описано проекторешението. Става въпрос, аз ще бъда много кратък, става въпрос за временен безлихвен заем, което трябва да помогне да отчетем проекта „Грижа в дома“, който завършихме в началото на януари. Тези средства са необходими за разплащане на заплати, след което до пети февруари е крайния срок да отчетем проекта. Средствата ще бъдат верифицирани, така че няма никакъв проблем според мен да бъде гласуван този временен безлихвен заем.“

Инж. Пехливанов: „Имаме ли от къде да намерим пари защото очевидно държавата в момента е в…“

Отговорът на инж. Кулевски бе: „Средствата ще бъдат от общата изравнителна субсидия, която трябва да получим утре.“

Инж. Пехливанов: „Добре! Благодаря Ви! Колеги? Г-н Михтарски.“

Г-н Михтарски: „Уважаеми г-н Пехливанов, Уважаеми г-н Кулевски, уважаеми колеги! Не мога да се въздържа да не взема отношение“

Инж. Пехливанов: „Щяхте да ни изненадате ако не бяхте взели отношение.“

Г-н Михтарски продължи: „Честно казано, колеги, стремя се така да работя в интерес на хората и да не остават неща, които не са ясни не само за мен, но и за обществеността и тъй като има какво да се каже по съответната точка. Само ще припомня, че „Грижа в дома“ е една от първите мерки, която стартира по програма за развитие на човешките ресурси през 2022 г. и включва съответно модел за грижи за възрастни хора и хора с увреждания, включително такива с хронични заболявания, трайни увреждания чрез почасови мобилни, интегрирани, здравно-социални услуги в домовете на потребителите.

Хубавото е, че от всички сключени 229 договора един от тях е за Община Рудозем. И тук ще направя една скоба, че освен грижи за хората – те имат нужда от достъпна среда. Напомням на г-н Кулевски, че вече втори месец не получавам съответно отговор по поставени от мен въпроси, свързано с така наречения „Разписания за междуселищния транспорт в Община Рудозем. Съответно направление, час на тръгване, цена на билета по съответни направления, фирми, които осъществяват този превоз. Тези въпроси зачестяват напоследък с факта, че все повече получаваме информация, че транспорта в събота и неделя в определени направления изобщо липсва.“

Инж. Пехливанов: „Г-н Михтарски, само за секунда ще Ви прекъсна, ако обичате само по точката, ако имате нещо! Иначе няма проблем да кажете и останалото.“

Г-н Михтарски: „Само още едно съвсем леко отклонение, тъй като сезона е зимен и мисля, че тук е мястото да кажа, че общинска администрация не прави така необходимото тези хора, които се нуждаят от тези грижи да получат и така необходимото снегопочистване в определени райони.“

Инж. Пехливанов: „Г-н Михтарски, ще Ви прекъсна и ще Ви помоля по точката, ако имате нещо? Иначе разбирам Вашето неистово желание да присъствате в публичното пространство под формата на различни така социални медии. Ще Ви дадем тази възможност. Не се притеснявайте! Няма да Ви ограничим със сигурност.

По докладната, която е внесена имате ли нещо?“

Г-н Михтарски: „И по същество в докладната, макар че аз не смятам, че така хората трябва да бъдат ограничавани във вид информация. В докладната е цитирана разпоредбата на чл. 3.11 от Административния договор, че съгласно сключения такъв договор управляващия орган извършва междинни и окончателни плащания към бенифициентите след верифициране на разходите въз основа на подадени от конкретния бенифициент искане за междинно окончателно плащане в информационната система за управление и наблюдение 2020. Съответно междинен окончателен доклад в съответствие с чл. 3.34 от договора по условията на чл. 60 до чл.64 от Закона за управление на средствата от европейските фондове и споделено управление.

Имам чувството, че съвсем избирателно е цитиран само половината от съдържанието на тази разпоредба. Аз ще запозная колегите и с останалата част. Междинните и окончателни плащания се извършват след верифициране с цел потвърждаване допустимостта на извършените разходи и при наличие на физически и финансов напредък на проекта.

Важно е да отбележим, че управляващия орган извършва плащане в 80 дневен срок от постъпване на искането за плащане на бенифициента.

В случай, че не се верифицира пълния размер на исканата сума, управляващият орган следва да уведоми конкретния бенифициент за размера на верифицираните разходи.

Това означава, че в конкретния случай не всички разходи по този проект могат да бъдат одобрени.

В конкретната докладна се предлага Общински съвет да упълномощи кмета на общината да предостави един безлихвен заем от общинския бюджет или от други сметки за отчитане на проекта в размер на 105 000 лв.

Ние знаем, че все още страната няма гласуван бюджет, съответно Община Рудозем няма такъв бюджет, но работи с така наречената 1/12 от миналогодишния бюджет.

Инж. Пехливанов: „ Ще зададете ли въпрос, г-н Михтарски, защото Ви изтече времето?“

Г-н Михтарски: „Първият ми въпрос е, може би, Вие отговорихте така частично. Е от коя дейност ще бъдат пренасочени точно тези средства? И тъй като е възможно забавяне във възстановяването на тези средства, те ще се отразят ли по някакъв неблагоприятен начин върху финансовото състояние на Община Рудозем?

И вторият ми въпрос защо трябва тези разходи да бъдат платени предварително, без да съществува гаранция, че всички разходи ще бъдат верифицирани, т.е. ще бъдат признати за такива и те ще бъдат възстановени на общината? Ако има средства, които няма да бъдат одобрени съответно те за чия сметка ще бъдат? И най-вероятно те ще бъдат за сметка на Община Рудозем. Благодаря!“

Инж. Кулевски: „Относно първия въпрос аз отговорих, че средствата ще бъдат взети от общата изравнителна субсидия, която ние ще получим утре най-вероятно и тя ще бъде 50%. Така, че няма никакъв проблем за тези 105 000 лв. да бъдат използвани, не зависимо от срока 80-сет дневния срок. Можем да си позволим да изчакаме толкова.

Относно втория въпрос. Извинявам се, само какъв беше втория въпрос?

Д-р Инджов: „Дали ще бъдат признати?“

Инж. Пехливанов: „Аз съм убеден, че най-вероятно ще ни бъдат верифицирани на 100%, но естествено, че ако не бъдат верифицирани 100%, те ще бъдат за сметка на общината.

За сега нямаме неверифицирани разходи по проекта само да кажа“

Инж. Пехливанов: „Благодаря! Други колеги? Няма! Г-н кмете“

Инж. Пехливанов: „ Ако ми позволите само понеже г-н Михтарски заседна темата за транспорта.“

Инж. Кулевски: „Ще Ви помоля само да гласуваме! Колеги, понеже изчерпахме дебатите в режим на поименно гласуване. Предлагам да подкрепим проекторешението и то да стане решение.

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ГЛАСУВАЛ |
| 1. | инж. Венцислав Венциславов Пехливанов | ЗА |
| 2. | д-р Денис Александров Инджов | ЗА |
| 3. | Димитър Радославов Мадански | ЗА |
| 4. | Диан Фиданов Малеков | ЗА |
| 5. | Николина Ангелова Костадинова | ЗА |
| 6. | Семир Севдалинов Сираков | ЗА |
| 7. | Александър Емилов Гюров | ЗА |
| 8. | Хайридин Хайриев Молабрахимов | ЗА |
| 9. | Денис Минков Кедиков | ЗА |
| 10. | Николай Бисеров Михтарски | ЗА |

Общ брой общински съветници: 13

Присъствали: 10

Гласували: 10

За: 10

Против: 0

Въздържали се: 0

Благодаря Ви, колеги! С 10 „За“, 0 „против“ и 0 „въздържали се“ – единствената точка от дневния ред е приета.

**Р Е Ш Е Н И Е № 181**

***Относно:*** *Осигуряване на временен безлихвен заем от Община Рудозем във връзка с окончателно отчитане на проект BG05SFPR002-2.001-0118 „Грижа в дома в община Рудозем“, финансиран по Програма "Развитие на човешките ресурси" 2021-2027.*

Общински съвет - град Рудозем след като разгледа и обсъди Докладна записка № 03/21.01.2025 г., предложена от кмета на Община Рудозем – инж. Недко Фиданов Кулевски и на основание чл. 21, ал. 1, т. 10 и т. 24, и ал. 2, чл. 27, ал. 4 и ал. 5 от Закона за местното самоуправление и местната администрация, чл. 60, ал. 1 от АПК и Административен договор BG05SFPR002-2.001-0118-С01 от 06.01.2023 г. за предоставяне на безвъзмездна финансова помощ Програма „Развитие на човешките ресурси“ 2021-2027 процедура чрез директно предоставяне BG05SFPR002-2.001 „ГРИЖА В ДОМА“ за изпълнение на проект с код BG05SFPR002-2.001-0118 с наименование „Грижа в дома в община Рудозем“, сключен между Община Рудозем и Министерство на труда и социалната политика

След проведено поименно гласуване

**РЕШИ:**

1. Упълномощава Кмета на община Рудозем да предостави временен безлихвен заем от Общинския бюджет или от други сметки (набирателна) за отчитане на проект BG05SFPR002-2.001-0118 „Грижа в дома в община Рудозем“, финансиран по Програма "Развитие на човешките ресурси" 2021-2027, BG05SFPR002-2.001 - Грижа в дома в размер на **105 000,00 (сто и пет хиляди лева).**
2. Средствата по т.1. следва да се възстановят след отчитане на проекта, верифициране на разходите и превеждане на средствата от УО.
3. Предвид краткия срок за окончателно отчитане на проекта и с цел защита на особено важни обществени интереси и недопускане на значителни и трудно поправими щети, на основание чл. 60, ал. 1 от АПК допуска предварително изпълнение на настоящото решение.

Инж. Пехливанов: „Поради изчерпване на дневния ред, закривам двадесет и второто извънредно заседание. “

**Председател на Об. С: ……………….........**

**/инж. Венцислав Пехливанов/**

**Техн. сътрудник: .………..……...**

**/Даниела Хаджиева/**